****

Pelastussuunnitelma

(Tapahtuman nimi)

Suunnitelman laadinnan avuksi on tehty pelastussuunnitelman laadintaopas.

Muokkaa suunnitelma vastaamaan tapahtumanne erityispiirteitä ja todellisia järjestelyitä.

*Ohje: Suunnitelmassa olevat asiakohdat, jotka eivät liity ko. tapahtumaan tulee poistaa kokonaan suunnitelmasta.*

www.pelastuslaitokset.fi

# Suunnitelman tarkoitus

Tämän pelastussuunnitelman tarkoitus on ohjata tapahtuman toimeenpanoon osallistuvaa henkilökuntaa turvallisuusasioissa sekä selkeyttää turvallisuuden vastuita ja velvoitteita.

Tämän yleisötapahtuman toimeenpanoon osallistuvat tahot sitoutuvat noudattamaan pelastussuunnitelmaa ja parantamaan sen avulla kaikkien yhteistä turvallisuutta!

**Tapahtuman yleistiedot:**

|  |  |
| --- | --- |
| Tapahtuman nimi: *tapahtuman koko nimi/nimet* |  |
| Tapahtuman ajankohta: *päivämäärä ja kellonajat* |  |
| Tapahtumapaikka: *nimi, osoite ja kunta* |  |
| Tapahtuman järjestäjä: *vastuullisen järjestäjän nimi, y-tunnus, järjestäjän yhteystiedot* |  |
| Tapahtuman järjestäjän yhteyshenkilö: *nimi ja yhteystiedot* |  |
| Tapahtuman turvallisuudesta vastaava: *nimi ja yhteystiedot* |  |
| Tapahtuman turvallisuushenkilöstö: *järjestyksenvalvojien ja muun turvallisuushenkilöstön määrä, sijoittelu ja tehtävät* |  |
| Kohderyhmä/asiakaskunta: *aikuisia, lapsia, vanhuksia, liikuntarajoitteisia, jne.* |  |
| Tapahtuman kuvaus: *tarkka kuvaus tapahtumasta ja sen kulusta, ohjelmasta jne.* |  |
| Arvio henkilömäärästä: *arvio samanaikaisesti läsnä olevien henkilöiden määrästä (asiakkaat + henkilökunta)* |  |
| Tapahtuman erityispiirteet: *tapahtuman mahdolliset erityispiirteet kuten* neste*kaasut, palavat nesteet, avotuli, pyrotekniikka, ilotulitteet, tuliesitys, extremelajit, tilapäinen majoittuminen tai telttailu jne.* |  |
| Tapahtumapaikan erityispiirteet: *tapahtumapaikan erityispiirteet kuten kallio, kiipeämismahdollisuus, vesi, iso liikenneväylä, syrjäinen sijainti, pimeys, tapahtuma maastossa, huonot tieyhteydet, saari jne.* |  |

# Tapahtuman vaarojen ja riskien selvitys ja arviointi sekä tapahtuman turvallisuusjärjestelyt ja ohjeet

Tapahtuman vaarat ja riskit on selvitetty ja arvioitu. Jokaisen tapahtuman toteuttamisesta vastaavan henkilön on tiedostettava mitä vaaroja ja riskejä tapahtumaan kohdistuu, mistä ne voivat aiheutua ja mitä seurauksia niillä voi olla. Jokaista havaittua riskiä ja vaaraa varten on suunniteltu ennaltaehkäisevät järjestelyt, varautumisjärjestelyt sekä toiminta riskin toteutuessa. Jokaisen tapahtuman toteuttamisesta vastaavan henkilön on omaksuttava seuraavat asiat.

|  |  |
| --- | --- |
| **Vaara/riski** | **Tapaturma/sairaskohtaus** |
| Syyt | Kompastuminen, kaatuminen, liukastuminen, tapahtuma-alueen lattian/maaston/rakenteiden epätasaisuus, putoaminen, esineen putoaminen, lumen tai jään putoaminen, rakenteen kaatuminen, viallinen sähkölaite, nestekaasu sekä palavat nesteet, pyrotekniikka, tuliesitys, ilotulitus, liikenne, häiriökäyttäytyminen, lämmin tai kylmä ilma, väentungos, ruokamyrkytys, henkilökohtaiset syyt, muuta? |
| Seuraukset | Henkilövahingot, tapahtuman keskeyttäminen tai hetkellinen keskeyttäminen, maine, muuta? |
| Ennaltaehkäisevät järjestelyt | * suojataan kulkureiteillä ja uloskäytävillä olevat kaapelit ja johdot * käytetään ulkotiloissa vain ulkokäyttöön soveltuvia sähkölaitteita ja -johtoja * tarkkaillaan ja puututaan lattian/maaston/rakenteiden liukkauteen ja epätasaisuuteen * rajataan ja merkitään vaaralliset alueet * estetään yleisön pääsy nestekaasun ja palavien nesteiden käyttö- ja varastointipaikan läheisyyteen esimerkiksi aidoin tai sulkunauhoin * pyrotekniikasta/tuliesityksestä/ilotulituksesta laaditaan oma ilmoitus, jonka mukaisia turvallisuusjärjestelyitä noudatetaan * tapahtumaan laaditaan liikennesuunnitelma ja varataan riittävästi liikenteenohjaajia * henkilökunta koulutetaan tarkkailemaan sekä ilmoittamaan tapaturmariskeistä ja häiriökäyttäytymisen merkeistä sekä puuttumaan niihin etupainotteisesti * tarkkaillaan asiakkaiden kuntoa ja puututaan etupainotteisesti * väentungoksen osalta ks. väentungos-taulukko * varmistetaan, että elintarvikeohjeistuksia noudatetaan * muuta? |
| Varautuminen | * varataan välineitä vaarallisten alueiden rajaamiseen ja merkitsemiseen * hankitaan liukkauden torjuntavälineitä (hiekkaa, työkaluja jne.) * varataan riittävästi ensiaputaitoista henkilöstöä * hankitaan riittävästi ensiapuvälineistöä * merkitään ensiapupiste näkyvästi * varataan asiakkaille ja henkilökunnalle riittävästi vettä * koulutetaan henkilökunta toimimaan tapaturma- ja sairaskohtaustilanteessa * suunnitellaan ja koulutetaan henkilökunnalle toimintamalli avun hälyttämiseen ja paikalle opastamiseen * muuta? |
| Vastuut | Kuka vastaa, että yllä olevat turvallisuusjärjestelyt toteutetaan? Miten vastuut on jaettu? |

**Ohjeet tapaturmien** (ja sairaskohtausten) **ennaltaehkäisyyn**

Jokaisen henkilökuntaan kuuluvan on noudatettava seuraavia ohjeita sekä valvottava, että yleisö noudattaa niitä.

Kaikista turvallisuutta vaarantavista tilanteista sekä tehdyistä toimenpiteistä on ilmoitettava tapahtuman turvallisuuspäällikölle/järjestäjälle numeroon      . Toimi saamiesi ohjeiden mukaisesti.

Tarkkaile tapahtuma-alueella erityisesti seuraavia asioita:

1. Tarkkaile tapahtuma-alueella kompastumis-, liukastumis- ja kaatumisvaaroja, kuten kulkureiteillä olevia sähköjohtoja sekä lattian/maaston/rakenteiden liukkautta ja epätasaisuutta jne. Estä liikkuminen vaarallisella alueella ja korjaa puute mahdollisuuksien mukaan.
2. Tarkkaile tapahtuma-alueella tippumis- ja putoamisvaaroja, kuten lunta, jäätä, puita ja puunoksia, tilapäisiä rakennelmia jne. Estä liikkuminen vaarallisella alueella ja korjaa puute mahdollisuuksien mukaan.
3. Estä yleisön pääsy kosketuksiin vaaraa aiheuttavien esineiden ja alueiden, kuten grillien ja muiden kuumien esineiden, nestekaasun ja palavien nesteiden käyttö- ja säilytyspaikkojen sekä aggregaattien jne. kanssa.
4. Tarkkaile yleisön kuntoa ja puutu etupainotteisesti.

**Sairaskohtaus-/ tapaturmatilanteessa**

1. **Kutsu paikalle tapahtuman ensiapuvastaava soittamalla numeroon**      **.** Toimi hänen antamiensa ohjeiden mukaisesti. Mikäli ensiapuvastaava ei pääse välittömästi paikalle, toimi seuraavien ohjeiden mukaisesti.
2. **Selvitä, mitä on tapahtunut. Saatko henkilön hereille?**

Herättele häntä puhuttelemalla ja ravistelemalla. Jos henkilö ei herää,

**Soita hätänumeroon 112.**

Voit myös huutaa apua, ja pyytää paikalla olevia tekemään hätäilmoituksen numeroon 112. Hätäkeskuksen antamia ohjeita tulee noudattaa.

1. **Käännä autettava selälleen ja selvitä hengittääkö hän normaalisti? Avaa hengitystie.**

Ojenna autettavan pää leuan kärjestä nostamalla ja toisella kädellä otsasta painamalla. **Katso, kuuntele ja tunnustele hengitystä**. Arvioi onko hengitys normaalia, epänormaalia tai se puuttuu. Mikäli epäröit, toimi kuin hengitys ei olisi normaalia.

* **Hengitys on normaalia**.

Käännä henkilö kylkiasentoon. Huolehdi, että hengitystie on avoin ja henkilö hengittää normaalisti. Seuraa ja tarkkaile hengitystä ammattiavun tuloon asti.

* **Hengitys ei ole normaalia tai se puuttuu.**

Aloita elvytys

1. **Aloita paineluelvytys.**

Aseta kämmenesi tyviosa keskelle autettavan rintalastaa ja toinen kätesi rintalastalla olevan käden päälle. Sormet ovat limittäin. Paina suorin käsivarsin kohtisuoraan alaspäin 30 kertaa siten, että rintalasta painuu 5–6 cm. Anna rintakehän palautua paineluiden välissä. Keskimääräinen painelutiheys on 100 kertaa minuutissa, eikä ylitä 120 kertaa minuutissa. Laske painelut ääneen.

1. **Puhalla 2 kertaa.**

Avaa hengitystie. Aseta suusi tiiviisti autettavan suun päälle ja sulje sormillasi hänen sieraimensa. Puhalla rauhallisesti ilmaa autettavan keuhkoihin. Puhalluksen aikana katso, että autettavan rintakehä nousee (liikkuu). Toista puhallus. Kahden puhalluksen kesto on 5 sekuntia.

1. **Jatka elvytystä tauotta rytmillä 30:2** (30 painallusta ja 2 puhallusta)

kunnes autettava herää: liikkuu, avaa silmänsä ja hengittää normaalisti, ammattihenkilöt antavat luvan lopettaa tai voimasi loppuvat.

|  |  |
| --- | --- |
| **Vaara/riski** | **Väentungos** |
| Syyt | Yhtäaikaisesti saapuva tai poistuva suuri ihmismäärä, tapahtuma-alueelle otetaan liikaa ihmisiä, ihmisten pakkautuminen esimerkiksi lavan eteen, poistumisreittien puutteellisuus, tapahtuma-alueen huono aluesuunnittelu, aggressiivinen henkilö, uhkaus, yleisön ohjeistuksen ja opastuksen puute, tapahtumaan kohdistuva suuri kiinnostus, muuta? |
| Seuraukset | Tapahtuman keskeyttäminen tai hetkellinen keskeyttäminen, henkilövahingot, irtaimistovahingot, maine, muuta? |
| Ennaltaehkäisevät järjestelyt | * tapahtuman maksimihenkilömäärä määritellään etukäteen ja alueen/tilan maksimikapasiteettia noudatetaan. Alueelle pääsyä rajoitetaan ajoissa aidoin, sulkunauhoin tai sulkemalla sisääntulo. * tapahtuma-alue suunnitellaan palvelemaan maksimihenkilömäärää, varataan riittävästi vapaata tilaa ja sijoitetaan tapahtuman tilapäiset rakenteet asianmukaisesti * suunnitellaan sisääntuloväylät jonotusjärjestelyineen ja narikoineen asianmukaisesti * suunnitellaan poistumisreitit asianmukaisesti ja merkitään ne näkyvästi * suunnitellaan ohjelmanumerot siten, ettei ruuhkaa pääse syntymään * sijoitetaan paineaitoja esimerkiksi lavan edustalle * varataan riittävä määrä henkilökuntaa sekä ammattitaitoiset järjestyksenvalvojat * koulutetaan henkilökunta väentungoksen ennaltaehkäisyyn * suoritetaan jatkuvaa valvontaa ja yleisön liikkumisen tarkkailua tapahtuma-alueella, ongelmiin puututaan etupainotteisesti * varataan kattava äänentoistojärjestelmä tai megafonit, joilla yleisöä voidaan opastaa * ohjeistetaan ja opastetaan yleisöä merkinnöin sekä kuulutuksin * muuta? |
| Varautuminen | * varataan riittävä määrä henkilökuntaa sekä aitaa ja sulkunauhaa alueen sulkua ja kulun rajoittamista varten * reagoidaan välittömästi onnettomuuden sattuessa, tiedotetaan yleisöä ja annetaan ohjeet toimintaan * pidetään poistumisreitit esteettöminä ja helposti avattavina * merkitään poistumisreitit asianmukaisesti * koulutetaan henkilökunta toimimaan väentungostilanteessa * suunnitellaan ja koulutetaan henkilökunnalle toimintamalli avun hälyttämiseen ja paikalle opastamiseen * muuta? |
| Vastuut | Kuka vastaa, että yllä olevat turvallisuusjärjestelyt toteutetaan? Miten vastuut on jaettu? |

**Ohjeet väentungoksen ennaltaehkäisyyn**

Jokaisen henkilökuntaan kuuluvan on noudatettava seuraavia ohjeita sekä valvottava, että yleisö noudattaa niitä.

Kaikista turvallisuutta vaarantavista tilanteista sekä tehdyistä toimenpiteistä on tehtävä ilmoitus tapahtuman turvallisuuspäällikölle/järjestäjälle numeroon      . Toimi saamiesi ohjeiden mukaisesti.

1. Varmista, että olet tietoinen kunkin alueen maksimihenkilömäärästä. Tarkkaile maksimihenkilömäärää ja rajoita tarvittaessa alueelle pääsyä.
2. Tarkkaile yleisön liikehdintää tapahtuma-alueella ja puutu etupainotteisesti, mikäli havaitset ruuhkautumista tms.
3. Ohjeista ja opasta yleisöä tapahtuma-alueella.
4. Varmista, että poistumisreitit ja kulkureitit niille ovat esteettömät.

**Väentungostilanteessa**

Ilmoita väentungoksesta tapahtuman turvallisuuspäällikölle/järjestäjälle numeroon       ja toimi seuraavien ohjeiden mukaisesti.

1. Pyri rauhoittamaan yleisöä.
2. Ohjaa yleisöä poispäin väentungoksesta.
3. Valmistaudu tapahtuma-alueen evakuointiin.
4. Mikäli tapahtuma-alue tai sen osa joudutaan evakuoimaan, ohjaa yleisöä käyttämään lähintä poistumisreittiä, mikäli se on turvallista.

|  |  |
| --- | --- |
| **Vaara/riski** | **Häiriökäyttäytyminen** |
| Syyt | Aggressiivinen tai päihtynyt asiakas, tapahtuman huonot järjestelyt (esimerkiksi jonottaminen, huono aluesuunnittelu), tapahtuman tuottama pettymys, mielenilmaus, muuta? |
| Seuraukset | Tapahtuman keskeyttäminen tai hetkellinen keskeyttäminen, henkilövahingot, irtaimistovahingot, maine, muuta? |
| Ennaltaehkäisevät järjestelyt | * suunnitellaan tapahtuma ja tapahtuma-alue huolellisesti * varataan riittävä määrä henkilökuntaa sekä ammattitaitoiset järjestyksenvalvojat * koulutetaan henkilökunta häiriökäyttäytymisen ennaltaehkäisyyn * suoritetaan tarkastukset sisääntuloväylillä kiellettyjen esineiden ja aineiden poisottamiseksi * suoritetaan jatkuvaa valvontaa tapahtuma-alueella ja puututaan etupainotteisesti * noudatetaan ja valvotaan alkoholilainsäädännön toteutumista * muuta? |
| Varautuminen | * varataan riittävä määrä henkilökuntaa sekä ammattitaitoiset järjestyksenvalvojat * koulutetaan henkilökunta toimimaan häiriökäyttäytymistilanteessa * suunnitellaan ja koulutetaan henkilökunnalle toimintamalli avun hälyttämiseen ja paikalle opastamiseen * muuta? |
| Vastuut | Kuka vastaa, että yllä olevat turvallisuusjärjestelyt toteutetaan? Miten vastuut on jaettu? |

**Ohjeet häiriökäyttäytymisen ennaltaehkäisyyn**

Jokaisen henkilökuntaan kuuluvan on noudatettava seuraavia ohjeita sekä valvottava, että yleisö noudattaa niitä.

Kaikista turvallisuutta vaarantavista tilanteista sekä tehdyistä toimenpiteistä on tehtävä ilmoitus tapahtuman turvallisuuspäällikölle/järjestäjälle numeroon      . Toimi saamiesi ohjeiden mukaisesti.

1. Tarkkaile yleisön kuntoa ja mahdollisia merkkejä alkavasta häiriökäyttäytymisestä. Puutu tilanteeseen etupainotteisesti.
2. Tarkasta sisääntuloväylillä, ettei yleisöllä ole mukanaan kiellettyjä esineitä tai aineita.
3. Valvo alkoholilainsäädännön toteutumista saamiesi ohjeiden mukaisesti.

**Häiriökäyttäytymistilanteessa**

Ilmoita häiriökäyttäytymisestä tapahtuman turvallisuuspäällikölle/järjestäjälle numeroon       ja toimi seuraavien ohjeiden mukaisesti.

1. Älä mene uhkaavaan tilanteeseen yksin.
2. Säilytä riittävä etäisyys uhkaavaan henkilöön.
3. Puhu uhkaavalle henkilölle selkeästi, lyhyesti ja myötäile häntä.
4. Älä keskeytä, vähättele tai provosoidu vastauhkailuun.
5. Pidä kädet näkyvissä ja vältä uhkaavan henkilön tuijottamista.
6. Älä käännä uhkaavalle henkilölle selkääsi.
7. Pyri rauhoittamaan tilanne.

|  |  |
| --- | --- |
| **Vaara/riski** | **Tulipalo** |
| Syyt | Viallinen tai pölyinen sähkölaite, tupakointi, ilkivalta, pyrotekniset tehosteet, tuliesitys, ilotulitus, avotuli, nestekaasu, palavat nesteet, kynttilät, muuta? |
| Seuraukset | Tapahtuman keskeyttäminen tai hetkellinen keskeyttäminen, henkilövahingot, irtaimistovahingot, maine, muuta? |
| Ennaltaehkäisevät järjestelyt | * tarkastetaan sähkölaitteet ja -asennukset ennen käyttöönottoa, ja vialliset sekä pölyiset laitteet poistetaan käytöstä * käytetään ulkotiloissa vain ulkokäyttöön tarkoitettuja sähkölaitteita ja -johtoja * sallitaan tupakointi vain merkityillä alueilla. Tupakointi on ehdottomasti kielletty nestekaasun sekä palavien nesteiden varastointi- ja käyttöpaikkojen läheisyydessä. * varataan tupakointialueelle palamattomasta materiaalista valmistetut tuhkakupit ja niiden tyhjennysastiat * sijoitetaan kynttilät palamattomalle alustalle ja varmistetaan, ettei niiden läheisyydessä ole syttyvää materiaalia. Kynttilöiden käytössä noudatetaan erityistä varovaisuutta ja niiden käyttöä valvotaan koko ajan. Käytetään vain turvakynttilöitä. * neuvotellaan avotulen käytöstä maanomistajan ja pelastusviranomaisen kanssa sekä suunnitellaan avotulen käytölle riittävät turvallisuusjärjestelyt * suositaan ruoanvalmistuksessa sähkön käyttöä, liekillisten pisteiden määrä pidetään mahdollisimman pienenä * varmistetaan, että ruoanvalmistuspisteiden läheisyydessä ei ole palavaa materiaalia, varmistutaan kunkin laitteen vaatimasta riittävästä suojaetäisyydestä * varmistetaan sisusteiden ja somisteiden paloturvallisuus (syttyvyysluokitus SL1 tai vastaava) * suoritetaan jatkuvaa valvontaa tapahtuma-alueella * koulutetaan henkilökunta tulipalojen ennaltaehkäisyyn * laaditaan pyrotekniikasta/tuliesityksestä/ilotulituksesta oma ilmoitus, jonka mukaisia turvallisuusjärjestelyitä noudatetaan * muuta? |
| Varautuminen | * varataan alkusammutuskalustoa riittävästi sekä sijoitetaan ja merkitään alkusammutuskalusto asianmukaisesti * pidetään poistumisreitit esteettöminä ja helposti avattavissa * pidetään palo-ovet suljettuina ja salvattuina * pidetään pelastustiet esteettöminä * koulutetaan henkilökunta toimimaan tulipalotilanteessa * suunnitellaan ja koulutetaan henkilökunnalle toimintamalli avun hälyttämiseen ja paikalle opastamiseen * muuta? |
| Vastuut | Kuka vastaa, että yllä olevat turvallisuusjärjestelyt toteutetaan? Miten vastuut on jaettu? |

**Ohjeet tulipalojen ennaltaehkäisyyn**

Jokaisen henkilökuntaan kuuluvan on noudatettava seuraavia ohjeita sekä valvottava, että yleisö noudattaa niitä.

Kaikista turvallisuutta vaarantavista tilanteista sekä tehdyistä toimenpiteistä on tehtävä ilmoitus tapahtuman turvallisuuspäällikölle/järjestäjälle numeroon      . Toimi saamiesi ohjeiden mukaisesti.

Tarkasta, että

1. kaikki sähkölaitteet ja -asennukset ovat kunnossa. Rikkinäisiä tai viallisia sähkölaitteita ja -johtoja ei saa käyttää.
2. ulkotiloissa käytetään vain ulkokäyttöön tarkoitettuja sähkölaitteita ja -johtoja
3. tupakointi tapahtuu vain merkityillä tupakointialueilla ja käytössä on vain palamattomasta materiaalista valmistettuja tuhkakuppeja
4. kynttilät on sijoitettu palamattomalle alustalle ja niiden käyttöä valvotaan koko ajan. Käytössä olevat kynttilät ovat turvakynttilöitä.
5. ruoanvalmistuspisteiden läheisyydessä ei ole palavaa materiaalia ja että kunkin laitteen vaatiman turvaetäisyyden täyttyvät
6. kaikki sisusteet ja somisteet ovat paloturvallisia (syttyvyysluokitus SL1 tai vastaava). Poista käytöstä sisusteet, joiden syttyvyysluokituksesta ei voida varmistua.
7. rakennuksen ja rakennelmien ulkoseinustalla sekä katsomoiden alla ei säilytetä palavaa materiaalia
8. poistumisreiteillä ei ole tavaraa ja että poistumisreitit sekä kulkureitit ovat esteettömät
9. alkusammutuskalusto on käytettävissä, esteettömästi saatavilla ja merkitty asianmukaisesti
10. palo-ovet ovat suljettuina ja salvattuina
11. pelastustiet ovat esteettömät
12. kaikki tapahtuma-alueella olevat nestekaasupullot ovat kytkettyinä käyttö- ja kulutuslaitteisiin, eikä tapahtuma-alueella säilytetä irtopulloja.

**Tulipalotilanteessa**

Ilmoita tulipalosta tapahtuman turvallisuuspäällikölle/järjestäjälle numeroon       ja toimi seuraavien ohjeiden mukaisesti.

**Pelasta ja varoita**

* Säilytä malttisi. Toimi rauhallisesti ja harkiten, mutta kuitenkin ripeästi.
* Pelasta ja varoita välittömässä vaarassa olevia. Älä kuitenkaan saata itseäsi hengenvaaraan.

**Sammuta**

* Yritä sammuttaa palo tai rajoittaa sitä alkusammutusvälineillä, kun palo on vielä hallittavissa.
* Älä sammuta vedellä rasvapaloa, rasvapalo leviää räjähdysmäisesti jo pienestä vesimäärästä.
* Vältä savukaasujen hengittämistä. Mene palon lähelle vasta, kun sinulla on alkusammutusvälineet käyttövalmiina.
* Jos paloa ei pysty turvallisesti sammuttamaan, yritä rajoittaa paloa sulkemalla ovi. Älä vaaranna itseäsi. Jos palavaan tilaan johtava ovi on kiinni ja kahva tai ovi on kuuma, älä avaa ovea.

**Hälytä apua** soittamalla hätänumeroon 112.

* Muista! Savu tappaa. Älä siis viivyttele palavassa tilassa. Älä koskaan poistu savuiseen tilaan.

**Rajoita** palon leviämistä sulkemalla ovet, ikkunat ja ilmanvaihto.

**Opasta** pelastushenkilöstö paikalle.

Toimenpidejärjestys voi vaihdella tilanteen mukaan!

**HÄTÄNUMERO 112**

1. SOITA HÄTÄPUHELU ITSE, JOS VOIT

2. KERRO, MITÄ ON TAPAHTUNUT

3. KERRO TARKKA OSOITE JA KUNTA:      , Helsinki

4. VASTAA SINULLE ESITETTYIHIN KYSYMYKSIIN

5. TOIMI ANNETTUJEN OHJEIDEN MUKAAN

6. LOPETA PUHELU VASTA SAATUASI SIIHEN LUVAN

Opasta apu paikalle. Soita uudelleen jos tilanne muuttuu.

|  |  |
| --- | --- |
| **Vaara/riski** | **Sääolosuhde** |
| Syyt | Poikkeuksellisen lämmin tai kylmä ilma, kova tuuli, myrsky, rankkasade, ukkonen, salamointi, muuta? |
| Seuraukset | Tapahtuman keskeyttäminen tai hetkellinen keskeyttäminen, tapahtuman peruminen tai siirtäminen, henkilövahingot, irtaimistovahingot, maine, muuta? |
| Ennaltaehkäisevät järjestelyt | * säätiedotusten seuraaminen ennen tapahtumaa ja tarvittaessa tapahtuman peruminen * muuta? |
| Varautuminen | * ohjeistetaan yleisöä varautumaan sään mukaisesti * seurataan säätiedostuksia jatkuvasti ja pyritään reagoimaan niihin etupainotteisesti * kiinnitetään tilapäiset rakenteet asianmukaisin painoin * tarkastetaan kaikkien tilapäisten rakenteiden kunto ennen tapahtuman alkua ja säännöllisesti tapahtuman aikana * vaaditaan kaikista tilapäisistä rakenteista pystytystodistus * tunnetaan tilapäisten rakenteiden tuulirajat ja tiedetään, miten toimitaan tuulen ylittäessä tietyt rajat * suositaan materiaalivalinnoissa tuulta läpäiseviä materiaaleja * kehotetaan asiakkaita ja henkilökuntaa juomaan riittävästi vettä, mikäli ilma on lämmin, ja lisäksi asiakkaille sekä henkilökunnalle varataan riittävästi vettä * ohjeistetaan henkilökunta toimimaan erilaisissa sääolosuhteissa * suunnitellaan ja koulutetaan henkilökunnalle toimintamalli avun hälyttämiseen ja paikalle opastamiseen * muuta? |
| Vastuut | Kuka vastaa, että yllä olevat turvallisuusjärjestelyt toteutetaan? Miten vastuut on jaettu? |

**Ohjeet sääolosuhteisiin varautumiseen**

Jokaisen henkilökuntaan kuuluvan on noudatettava seuraavia ohjeita sekä valvottava, että yleisö noudattaa niitä.

Kaikista turvallisuutta vaarantavista tilanteista sekä tehdyistä toimenpiteistä on tehtävä ilmoitus tapahtuman turvallisuuspäällikölle/järjestäjälle numeroon      . Toimi saamiesi ohjeiden mukaisesti.

Tarkasta, että

1. tilapäiset rakenteet on kiinnitetty asianmukaisin painoin
2. tilapäiset rakenteet ja laitteet ovat kunnossa
3. tilapäisten rakenteiden tuulirajat ovat tiedossa ja tunnet toimintamallin tuulen ylittäessä kyseiset rajat
4. yleisö ja henkilökunta juovat riittävästi vettä lämpimällä ilmalla.

**Vaikeassa sääolosuhteessa**

Ilmoita vaikeasta sääolosuhteesta tapahtuman turvallisuuspäällikölle/järjestäjälle numeroon       ja toimi seuraavien ohjeiden mukaisesti.

1. Pyri rauhoittelemaan yleisöä.
2. Mikäli sääolosuhde yltyy vaikeaksi, ohjaa yleisö pois tilapäisten rakennelmien, puiden ja irtaimiston läheisyydestä. Jos mahdollista, ohjaa yleisö siirtymään sisätiloihin (ei telttoihin!).
3. Jos tapahtuma on sisätilassa, sulje ovet ja ikkunat. Älä päästä yleisöä ulkotiloihin. Odota sään tasaantumista.
4. Toimi saamiesi ohjeiden mukaisesti.

|  |  |
| --- | --- |
| **Vaara/riski** | **Muu, mikä?** |
| Syyt |  |
| Seuraukset |  |
| Ennaltaehkäisevät järjestelyt |  |
| Varautuminen |  |
| Vastuut | Kuka vastaa, että yllä olevat turvallisuusjärjestelyt toteutetaan? Miten vastuut on jaettu? |

# Yksityiskohtaiset turvallisuusjärjestelyt

**Alkusammutuskalusto**

|  |  |
| --- | --- |
| Laatu | Määrä (kpl) |
| Jauhesammutin (6 kg) |  |
| Hiilidioksidisammutin (co2, 5 kg) |  |
| Vaahto- tai nestesammutin (5 l) |  |
| Pikapaloposti |  |
| Sammutuspeite |  |
| Muu, mikä? |  |

Alkusammutuskalusto on merkitty opastein ja kaikki alkusammuttimet ovat esteettömästi saatavilla. Alkusammutuskaluston käytettävyys ja esteettömyys tarkastetaan ennen tapahtuman alkua sekä säännöllisesti tapahtuman aikana.

Pohjakarttaan on merkitty alkusammutuskaluston sijainnit.

**Automaattinen paloilmoitin**

Tapahtumatilassa on automaattinen paloilmoitin

Kyllä  Ei

Paloilmoittimen keskuskojeen sijainti

Paloilmoittimen hoitajan/huoltoyhtiön yhteystiedot

Paloilmoittimelle tehdään irtikytkentöjä tapahtuman ajaksi

Kyllä  Ei

Miksi paloilmoittimen irtikytkentöjä tehdään (esim. savukone, pyrotekniikka, tuliesitys)

Miten palovartiointi irtikytkennän ajaksi on järjestetty

**Ensiapu**

Tapahtumaan on laadittu ensiapusuunnitelma, joka on tämän suunnitteleman liitteenä.

*Ohje: Pääsääntöisesti erillinen ensiapusuunnitelma laaditaan vain tapahtumiin, joissa on samanaikaisesti läsnä yli 2000 henkilöä tai tapahtuman erityispiirteet vaativat erityisiä ensiapujärjestelyitä. Alle 2000 henkilön tapahtumiin riittää, kun ensiavun osalta täytetään seuraava taulukko. Ensiapuhenkilöstön määrä suhteutetaan yleisön määrään, riskeihin sekä tapahtuma-alueen kokoon. Tarkemmat ensiapuvalmiuden minimivaatimukset löytyvät pelastussuunnitelman laadintaoppaan Ensiapu-kohdasta.*

|  |  |  |  |  |
| --- | --- | --- | --- | --- |
| Ensiavun vastuuhenkilö | Nimi:  Puhelin:  Sähköposti: | | | |
| Ensiapuhenkilöstö |  | Määrä | Koulutus | Päivystysaika |
| Johto |  |  |  |
| Päivystäjät |  |  |  |

|  |  |
| --- | --- |
| Ensiapumateriaali | *Kuvataan millaista ensiapumateriaalia on hankittu ja minne ne on sijoitettu.* |

Pohjakarttaan on merkitty ensiapupisteen sijainti.

**Henkilömäärä**

Arvio samanaikaisesti läsnä olevan yleisön maksimimäärästä       henkilöä

Arvio samanaikaisesti läsnä olevan henkilökunnan määrästä       henkilöä

Tapahtumatilan rakennusluvan mukainen maksimihenkilömäärä: Tilan nimi:

      henkilöä

Tilan nimi:

      henkilöä

Ulkotapahtuman laskennallinen maksimihenkilömäärä       henkilöä

*Ohje: Maksimihenkilömäärää laskettaessa huomioidaan koko tapahtuman henkilömäärä (yleisö, henkilökunta, esiintyjät jne.). Ulkotapahtumissa maksimihenkilömäärä lasketaan pääsääntöisesti siten, että henkilöä kohden varataan 1 m2 vapaata pinta-alaa. Vapaaseen pinta-alaan ei lasketa esiintymislava tms. tilaa eikä vaatesäilytys-, wc- tai varastotiloja. Käytettävissä oleva uloskäytävien leveys voi rajoittaa maksimihenkilömäärää (kts. pelastussuunnitelman laadintaoppaan kohta poistumisjärjestelyt).*

Tapahtumatilan rakennusluvan mukaista maksimihenkilömäärää ei ylitetä / ulkotapahtuman laskennallista maksimihenkilömäärää ei ylitetä. Henkilömäärää valvotaan koko tapahtuman ajan laskemalla sisään ja ulos menijöiden määrä sekä tarkkailemalla tapahtuma-alueen sisällä tapahtuvaa liikehdintää. Mikäli tapahtuma-alueen maksimihenkilömäärä on täynnä, alueelle pääsy estetään.

**Nestekaasu**

Nestekaasun käyttötarkoitus

Ruoanlaitto/lämmitys

Rakennuksen/teltan/alueen lämmitys

Tehosteet/pyrotekniikka

Muu, mikä

Käytössä olevan nestekaasun yhteenlaskettu määrä       kg

Varastossa olevan nestekaasun yhteenlaskettu määrä       kg

Nestekaasun käytössä noudatetaan seuraavaa:

* nestekaasun käytössä noudatetaan riittävää varovaisuutta
* käytetään pääsääntöisesti 5 tai 6 kg:n nestekaasupulloja
* komposiittipullojen käyttöä suositellaan
* kaikki tapahtuma-alueella olevat nestekaasupullot ovat kytkettyinä kulutuslaitteisiin
* mahdolliset varapullot ja tyhjät pullot säilytetään ennalta määritellyssä varastotilassa
* kaikki nestekaasulaitteet ovat CE-merkittyjä
* kaikki nestekaasuletkut täyttävät niille asetetut määräykset
* nestekaasuletkuun ei asenneta ilman sulkuja olevaa t-liitäntää
* nestekaasun käyttöpaikkaan sijoitetaan vähintään yksi 6 kg:n 27A 144B C käsisammutin sekä sammutuspeite
* nestekaasun käyttöturvallisuustiedotetta noudatetaan
* nestekaasulaitteet ja -asennukset tarkastetaan ennen käyttöönottoa, erityisesti tarkastetaan nestekaasuletkujen liitokset (esim. saippualiuoksella)
* sisätiloissa käytetään vain sisätiloihin soveltuvia nestekaasulaitteita. Laitteen soveltuvuus sisätiloissa käytettäväksi on varmistettu laitteen valmistajalta tai käyttöohjeista.
* nestekaasun varastointipaikka on merkitty nestekaasu-merkillä sekä tupakoinnin ja avotulen teon kieltävin merkein. Varastointipaikkaan sijoitetaan vähintään yksi 6 kg:n 27A 144B C käsisammutin sekä sammutuspeite.
* ulkopuolisten pääsy nestekaasun varastointipaikkaan on estetty.

Pohjakarttaan on merkitty nestekaasun käyttöpaikkojen ja varastointipaikkojen sijainnit.

**Palavat nesteet**

Palavien nesteiden käyttötarkoitus

Rakennuksen/teltan/alueen lämmitys

Sähköntuotanto

Tehosteet/pyrotekniikka

Tuliesitys

Muu, mikä?

Käytössä olevien palavien nesteiden yhteenlaskettu määrä       litraa

Varastossa olevien palavien nesteiden yhteenlaskettu määrä       litraa

Käytössä olevat palavat nesteet

Palavien nesteiden käytössä noudatetaan seuraavaa:

* palavien nesteiden käytössä noudatetaan riittävää varovaisuutta
* palavien nesteiden käyttöturvallisuustiedotteita noudatetaan
* palavien nesteiden käyttöpaikan ja varastointipaikan läheisyyteen sijoitetaan vähintään yksi 6 kg:n 27A 144B C käsisammutin sekä sammutuspeite
* palavat nesteet on sijoitettu valuma-altaisiin, ja käyttö- sekä varastointipaikkojen läheisyyteen on varattu riittävästi imeytysainetta
* palavien nesteiden varastointipaikka on merkitty palavat nesteet -merkillä sekä tupakoinnin ja avotulen teon kieltävin merkein. Varastointipaikkaan sijoitetaan vähintään yksi 6 kg:n 27A 144B C käsisammutin sekä sammutuspeite.
* ulkopuolisten pääsy palavien nesteiden varastointipaikkaan on estetty.

Pohjakarttaan on merkitty palavien nesteiden käyttöpaikkojen ja varastointipaikkojen sijainnit.

**Palo-osastointi**

Tapahtuman aikana palo-osastointia ei heikennetä. Palo-ovet pidetään suljettuna ja salvattuna koko tapahtuman ajan. Palo-ovia ei kiilata auki. Palo-osastoinnin asianmukaisuus tarkastetaan ennen tapahtuman alkua sekä säännöllisesti tapahtuman aikana.

**Pelastustiet ja muut ajoreitit tapahtumapaikalle**

Pelastustie on hälytysajoneuvoille tarkoitettu ajotie. Pelastusteiden ja muiden ajoreittien esteettömyys tarkastetaan ennen tapahtuman alkua sekä säännöllisesti tapahtuman aikana.

Pelastuslaitoksen opastamisesta paikalle huolehtii

Pohjakarttaan on merkitty pelastusteiden ja muiden ajoreittien sijainnit.

**Poistumisjärjestelyt**

Ennen tapahtuman alkua ja säännöllisesti tapahtuman aikana varmistetaan, että kaikki poistumistiet ovat esteettömät ja avaimitta avattavissa poistumissuuntaan. Poistumisreitit on merkitty jälkivalaisevin tai valaistuin poistumisopastein.

Ulkotapahtuma: Samanaikaisesti paikalla olevan maksimihenkilömäärän (yleisö + henkilökunta) vaatima poistumisreittien yhteenlaskettu leveys on       mm.

*Ohje: Tapahtuma-alueelta on oltava vähintään kaksi erillistä tarkoituksenmukaisesti sijoitettua poistumisreittiä. Poistumisreittien on oltava kulkukelpoisia sekä esteettömiä ja niiden on avauduttava hätätilanteessa helposti poistumissuuntaan. Poistumisreittien yhteenlaskettu leveys lasketaan pelastussuunnitelman laadintaoppaan Poistumisjärjestelyt-kohdassa olevan mallin mukaisesti.*

Pohjakarttaan on merkitty poistumisjärjestelyt.

**Sisusteet/somisteet**

Sisusteella tarkoitetaan verhoa, pehmustettua istuinhuonekalua, irtomattoa sekä muuta käyttötapansa ja materiaalinsa puolesta näihin rinnastettavaa tuotetta. Sisusteita yleisötapahtumissa ovat esimerkiksi lavasteissa ja somisteissa käytettävät kankaat, banderollit, irtomatot ja pehmustetut tuolit.

Kaikki tapahtumassa käytettävät sisusteet ja somisteet ovat syttyvyysluokkaa 1 (vaikeasti syttyvä SL1 tai vastaava). Todistukset sisusteiden syttyvyysluokasta ovat saatavilla tapahtumapaikalla.

**Tilapäiset rakennelmat**

|  |  |  |
| --- | --- | --- |
| Tilapäinen rakennelma | Määrä (kpl) | Koko |
| Lava |  |  |
| Katsomo |  | *(koon lisäksi myös katsomon istumapaikkojen määrä)* |
| Teltta |  |  |
| Muu, mikä? |  |  |

Telttojen osalta noudatetaan seuraavaa:

* teltan henkilömäärä on mitoitettu samoin kuin kokoontumistilan henkilömäärä (kts. kohta henkilömäärä)
* telttakangas on syttyvyysluokkaa 1 (vaikeasti syttyvä SL1 tai vastaava).
* teltasta on vähintään kaksi poistumisreittiä, joiden leveys on määritetty samoin kuin kokoontumistilassa (ks. kohta poistumisjärjestelyt)
* teltan uloskäytävät on opastettu. *(Ohje: Pienissä teltoissa opastus voidaan tehdä jälkiheijastavilla poistumistiemerkeillä. Suuret teltat, yli 300 m2, varustetaan akkuvarmennetuilla poistumisreittien merkeillä ja valaistuksella. Mikäli teltasta on yli 30 % seinäpintaa avoinna, se voidaan luokitella katokseksi tai avonaiseksi rakenteeksi, jolloin opasteiden vaatimus harkitaan tapauskohtaisesti.)*
* teltta on kiinnitetty tukevasti alustaansa valmistajan ohjeen mukaisesti esimerkiksi betoni- tai vesipainoin
* teltta on sijoitettu riittävän kauas rakennuksesta (suositus 8 m)
* teltan sijoituksessa on huomioitu myös pelastustiet sekä läheisten rakennusten poistumistiet
* teltan valmistajan pystytysohjeita noudatetaan.

Katsomoiden osalta noudatetaan seuraavaa:

* katsomo rakennetaan Suomen RakMk osan F2 2001 vaatimusten mukaisesti
* kaide rakennetaan, kun putoamiskorkeus ylittää 500 mm tai putoamisen tai harhaan astumisen vaara on olemassa
* kiinteäistuimisen istuinalueen penkkirivin jatkeeksi ei sijoiteta irtoistuimia
* istuimet kiinnitetään alustaan, mikäli istuinalueen lattia on kalteva tai istuinrivien lattioiden välillä on tasoeroja. Irtoistuimia saa käyttää lattiapinnaltaan vaakasuorassa tilassa, jossa istuimet on sijoitettu pöytien ympärille.
* istuinrivien kulkuvälin vapaa leveys on riittävä suhteessa kulkuväliä käyttävien henkilöiden määrään ja istuimien laatuun. Istuinrivien kulkuvälin vapaa leveys suhteessa istuinten laatuun ja rivin paikkalukuun suunnitellaan Suomen RakMk F2 2001 taulukon 4.4.2 mukaan.
* katsomon kulkureittien portaiden nousu on enintään 180 mm ja etenemä vähintään 270 mm. Katsomon portaiden avoaskelmien välit on tukittava siten, että avoaskelmien välistä ei saa mahtua yli 110 mm:n mittainen kuutio.
* portaassa ja luiskassa käsijohde asennetaan koko pituudelle. Käsijohde mitoitetaan niin, että siitä saa tukevan otteen. Käsijohteen pää on muotoiltava turvalliseksi.
* jos tilassa on yli 60 tuolia, ne kytketään toisiinsa vähintään neljän ryhmissä, jollei tuoleja ole sijoitettu pöytien ympärille
* katsomon valmistajan pystytysohjeita noudatetaan.

Pohjakarttaan on merkitty kaikkien tilapäisten rakennelmien sijainnit.

**Tilapäiset sähköasennukset**

Sähkön käytössä noudatetaan seuraavaa:

* sähköasennukset ovat tehneet kelpoisuusvaatimuksen täyttävät henkilöt ja yritykset
* kulkureiteillä ja poistumisteillä olevat johdot on suojattu esimerkiksi kaapelikouruilla, kumimatoilla, upottamalla maahan tai nostamalla ylös
* ulkotiloissa käytetään vain ulkokäyttöön tarkoitettuja sähkölaitteita ja -johtoja
* sähkölaitteet on suojattu sateelta
* tilapäisistä sähköasennuksista laaditaan asennustodistus, joka on saatavilla tapahtumapaikalla.

Aggregaattien käytössä noudatetaan seuraavaa:

* aggregaatit on sijoitettu riittävän etäälle rakennuksista, rakennelmista, liikenneväylistä ja yleisöalueesta
* aggregaattien käytössä noudatetaan Palavat nesteet -kohdassa mainittuja turvallisuusjärjestelyitä.

Pohjakarttaan on merkitty aggregaattien sijainnit.

**Tuliesitys ja tehosteet/pyrotekniikka**

Tapahtumaan liittyy tuliesitys, josta on tehty erillinen ilmoitus. Ilmoitus on suunnitelman liitteenä.

Tapahtumaan liittyy tehostetoteutus/pyrotekniikkaa, josta on tehty erillinen ilmoitus. Ilmoitus on suunnitelman liitteenä.

**Henkilökunnan perehdytys pelastussuunnitelmaan ja ohjeistus**

Kuvaa tässä miten tapahtuman henkilökunta perehdytetään pelastussuunnitelmaan.

# LIITTEET

Pohjakartta

Tarkistuslista

Tarvittaessa:

Ensiapusuunnitelma

Ilmoitus tuliesityksestä

Ilmoitus tehosteiden käytöstä

# POHJAKARTTA

*Liitä tähän tapahtuma-alueen pohjakartta. Pohjakartasta tulee käydä ilmi alkusammutuskaluston, ensiapupisteen, nestekaasun sekä palavien nesteiden käyttö- ja varastointipaikkojen, pelastusteiden ja muiden ajoreittien, poistumisreittien, aggregaattien ja tilapäisten rakennelmien sijainnit.*

|  |  |  |  |
| --- | --- | --- | --- |
|  | OK | Ei käytössä | Korjattava / korjauksen vastuuhenkilö |
| Pelastussuunnitelma on laadittu ja toimitettu pelastuslaitokselle vähintään 14 vrk ennen tapahtumaa. |  |  |  |
| Tarvittavat viranomaisluvat (mm. poliisi, ympäristökeskus, aluehallintovirasto) on hankittu. |  |  |  |
| Tuliesityksestä on tehty ilmoitus pelastusviranomaiselle vähintään 14 vuorokautta ennen esitystä. |  |  |  |
| Pyroteknisten tehosteiden käytöstä on tehty ilmoitus pelastusviranomaiselle vähintään 7 vuorokautta ennen tehosteiden käyttöä. |  |  |  |
| Ilotulitusnäytöksen järjestämisestä on ilmoitettu paikkakunnan poliisille vähintään 7 vuorokautta ennen näytöksen järjestämistä. |  |  |  |
| Tilapäismajoituksesta on ilmoitettu hyvissä ajoin pelastuslaitokselle ja paikallisia ohjeistuksia noudatetaan. |  |  |  |
| Tapahtuman henkilöstö on perehdytetty tapahtuman pelastussuunnitelmaan. |  |  |  |
| Alkusammutuskalustoa on riittävä määrä. Kalusto on esteettömästi saatavilla ja sen sijainti on opastettu. |  |  |  |
| Tapahtumaan on varattu riskiarvion perusteella määritelty ensiapuvalmius. |  |  |  |
| Tapahtuma-alueen tai -tilan maksimihenkilömäärä on tiedossa ja sitä valvotaan. |  |  |  |
| Pelastustiet ovat merkitty asianmukaisesti ja ne pidetään esteettöminä. |  |  |  |
| Palavien nesteiden ja nestekaasun käytön sekä säilytyksen osalta noudatetaan määräyksiä ja ohjeita. |  |  |  |
| Tilapäisten sähköasennusten osalta noudatetaan määräyksiä ja ohjeita. |  |  |  |
| Tilapäisten rakennelmien osalta noudatetaan määräyksiä ja ohjeita sekä valmistajan antamia ohjeita. |  |  |  |
| Poistumistiet ja reitit niille ovat kulkukelpoisia sekä esteettömiä. |  |  |  |
| Palo-ovet pidetään suljettuina ja salvattuina. Palo-ovia ei kiilata auki. |  |  |  |
| Sisusteet ja somisteet ovat syttyvyysluokkaa 1 (vaikeasti syttyvä SL1 tai vastaava) |  |  |  |

# TARKASTUSLISTA

**Tapahtuman vastuullinen järjestäjä vastaa tämän pelastussuunnitelman toimeenpanosta ja sitoutuu noudattamaan tässä suunnitelmassa esitettyjä järjestelyitä.**

**Tapahtuman vastuullinen järjestäjä sitoutuu tekemään suunnitelmaan tarvittavat muutokset, jotta tämä suunnitelma vastaa tapahtuman todellisia järjestelyitä.**

**Pelastussuunnitelma lähetetään viimeistään 14 vuorokautta ennen tapahtuman**

**alkua pelastusviranomaiselle.**